CELEX: 31991R2400
Language: el
Date: 1991-08-05 00:00:00
Title: Κανονισμός (ΕΟΚ) αριθ. 2400/91 της Επιτροπής της 5ης Αυγούστου 1991 περί τροποποιήσεως του κανονισμού (ΕΟΚ) αριθ. 2282/90 περί λεπτομερειών εφαρμογής των μέτρων που προορίζονται να αυξήσουν των κατανάλωση και τη χρήση των μήλων καθώς και την κατανάλωση των εσπεριδοειδών

Avis juridique important

|

31991R2400

Κανονισμός (ΕΟΚ) αριθ. 2400/91 της Επιτροπής της 5ης Αυγούστου 1991 περί τροποποιήσεως του κανονισμού (ΕΟΚ) αριθ. 2282/90 περί λεπτομερειών εφαρμογής των μέτρων που προορίζονται να αυξήσουν των κατανάλωση και τη χρήση των μήλων καθώς και την κατανάλωση των εσπεριδοειδών  

Επίσημη Εφημερίδα αριθ. L 220 της 08/08/1991 σ. 0007 - 0007 Φινλανδική ειδική έκδοση: Κεφάλαιο 3 τόμος 38 σ. 0148  Σουηδική ειδική έκδοση: Κεφάλαιο 3 τόμος 38 σ. 0148 

ΚΑΝΟΝΙΣΜΟΣ (ΕΟΚ) αριθ. 2400/91 ΤΗΣ ΕΠΙΤΡΟΠΗΣ  της 5ης Αυγούστου 1991  περί τροποποιήσεως του κανονισμού (ΕΟΚ) αριθ. 2282/90 περί λεπτομερειών εφαρμογής των μέτρων που προορίζονται να αυξήσουν την κατανάλωση και τη χρήση των μήλων καθώς και την  κατανάλωση των εσπεριδοειδώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1201/90 του Συμβουλίου της 7ης Μαΐου 1990 σχετικά με τα μέτρα που προορίζονται να αυξήσουν την κατανάλωση των εσπεριδοειδών (1), και ιδίως το άρθρο 4,  τον κανονισμό (ΕΟΚ) αριθ. 1195/90 του Συμβουλίου της 7ης Μαΐου 1990 σχετικά με τα μέτρα που προορίζονται να αυξήσουν την κατανάλωση και τη χρήση των μήλων (2), και ιδίως το άρθρο 5,  Εκτιμώντας:  ότι το άρθρο 7 του κανονισμού (ΕΟΚ) αριθ. 2282/90 της Επιτροπής (3) προβλέπει ότι οι αρμόδιοι οργανισμοί των κρατών μελών συνάπτουν, για τις αιτήσεις που υποβάλλονται το 1990, τις συμβάσεις με τους ενδιαφερόμενους, των οποίων έχουν ληφθεί υπόψη οι  αιτήσεις, πριν την 1η Ιουνίου 1991-  ότι η εν λόγω ημερομηνία αποδεικνύεται ανεπαρκής, λαμβανομένου κυρίως υπόψη του σημαντικού αριθμού των προτάσεων που έχουν υποβληθεί για το πρώτο έτος εφαρμογής της νέας αυτής ρύθμισης- ότι είναι αναγκαίο να μεταφερθεί η εν λόγω προθεσμία συνάψεως των  συμβάσεων στις 15 Αυγούστου 1991-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 7 παράγραφος 2 πρώτο εδάφιο του κανονισμού (ΕΟΚ) αριθ. 2282/90, η ημερομηνία "1η Ιουνίου 1991" αντικαθίσταται από την ημερομηνία "15 Αυγούστου 1991".  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Αυγούστου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 119 της 11. 5. 1990, σ. 65. (2) ΕΕ αριθ. L 119 της 11. 5. 1990, σ. 53. (3) ΕΕ αριθ. L 205 της 3. 8. 1990, σ. 8.